**

*Lehdistötiedote 1. maaliskuuta 2011*

**Samsung SH100 – Langaton ja sosiaalinen**

**Langallinen kuvien siirto on menneisyyttä. Samsungin uudella SH100-kompaktikameralla kuvat voi siirtää tietokoneeseen, televisioon tai matkapuhelimeen Wifin välityksellä. SH100-kameran ollessa PC:n lähettyvillä, kuvat latautuvat koneelle muutamalla napin painalluksella. DLNA-yhteensopiva PC tunnistaa kameran automaattisesti, ja kuvat voi asettaa siirtymään koneelle aina kun kamera tuodaan koneen lähelle. Ominaisuus toimii myös silloin, kun tietokoneesta on kytketty virta pois.**

Langattomuus on ollut itsestäänselvyys jo useissa laitteissa. Ominaisuus saapuu nyt myös kompaktikameroihin. SH100 on Samsungin uusin kompaktikamera, jossa on Wifi-tuki. Kuvien siirto tietokoneelle onnistuu ilman kaapeleita.

SH100 sopii niille, jotka haluavat mahdollisimman nopeasti ja yksinkertaisesti jakaa kokemuksia muiden nähtäville. Samsungin innovatiivinen AllShare-toiminto (DLNA) mahdollistaa kuvien ja videoiden siirron suoraan sosiaalisen median palveluihin tai esimerkiksi HDTV:n ruudulle. AllShare-tekniikan avulla kuvia voi katsoa kätevästi sohvalta muodostamalla langaton yhteys DLNA-yhteensopivaan televisioon. Kuvia voi lähettää langattomasti suoraan myös haluttuun sähköpostiosoitteeseen.

SH100:lla voi myös siirtää kuvia muihin Samsungin kameroiden WiFin välityksellä. Samsungin älykäs tekniikka tekee tiedonsiirrosta helppoa.

**Matkapuhelin langattomana kaukolaukaisimena**

Uusi ominaisuus mahdollistaa sen, että Samsungin älypuhelinta voi käyttää kameran kaukolaukaisimena. Ryhmäkuvien ottaminen ajastimella johtaa usein epäonnistuneihin kuviin. Samsungin Galaxy S -älypuhelimen ruudulta on mahdollista nähdä kameran näkymä reaaliajassa. Kaukolaukaisun lisäksi kuvaa voi myös zoomata älypuhelimen välityksellä. Ominaisuus tuo yksinkertaiseen ongelmaan älykkään ratkaisun.

**Tekniset tiedot:** Samsung SH100 on kompaktikamera, jossa on sisäänrakennettu WiFi-tuki ja 3 tuuman LCD-näyttö. Laitteessa on 14,2 megapikselin CCD-kenno ja 5 x optinen zoom. Kameran rungon ulkomitat mitat ovat 93 x 53 x 18,9 mm. Muita ominaisuuksia ovat muun muassa digitaalinen kuvanvakain ja geotagging-toiminto. HD-videotallennus (720p) ja DLNA-yhteensopivuus. SH100 saapuu kauppoihin maaliskuun ensimmäisellä viikolla ja sen suositushinta on 230 euroa. Saatavana mustana, hopeisena ja punaisena.

**Lisätietoja:**

**Eva Carrero**, markkinointipäällikkö, eva.carrero@samsung.fi, p. 0400 807 750

**Jim Hakola**, myyntipäällikkö, kamerat, jim.hakola@samsung.fi, 040 8383 800

**Toni Perez**, OSG Viestintä, toni.perez@osg.fi, 0400 630 063.

**Kuvapyynnöt:** samsungpr@osg.fi

**Lehdistötiedotteet ja kuva-arkisto verkossa:** [www.samsung.fi](http://www.samsung.fi/) ja valitse uutiset.

**Haluatko SAMSUNGin lehdistötiedotteita tai kokeilla uusia tuotteita?** Ilmoittaudu lähetyslistalle osoitteeseen samsungpr@osg.fi

**Uutisia RSS-syötteinä:** <http://www.samsung.com/fi/aboutsamsung/rss/rssFeedList.do> \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Samsung Electronics Co Ltd, Korea, on johtava televisioiden, muistisirujen, matkapuhelinten ja näyttöpaneelien valmistaja. Yrityksellä on 174 000 työntekijää 66 maassa ja kahdeksalla eri liiketoiminta-alueella. Vuonna 2009 yhtiön yhteenlaskettu liikevaihto nousi 116,8 miljardiin Yhdysvaltain dollariin. Samsung Electronics Nordic AB:n liikevaihto vuonna 2009 oli miljardi euroa. Pohjoismaiden yhtiö on kasvanut nopeasti vuodesta 1992. Sillä on 320 työntekijää, ja sen valikoimaan kuuluvat uusimmat tuotteet matkapuhelinten, äänen- ja kuvantoiston, IT-laitteiden ja kodinkoneiden aloilta.